projecte-aina/dolly3k_ca huggingface dataset:
Pregunta: Com es col·labora en un entorn de treball híbrid?
Resposta: Les persones col·laboren en un entorn de treball híbrid utilitzant eines que permeten la comunicació asíncrona, com el correu electrònic, el programari de missatgeria instantània i l'emmagatzematge en el núvol. Les persones que operen en diferents zones horàries i horaris poden treballar juntes en el mateix projecte a través de la comunicació asíncrona. En un entorn de treball híbrid, les eines de comunicació virtual, com la videoconferència, també són integrals. Les eines de comunicació virtual permeten que les persones puguin intercanviar-se informació sense haver de trobar-se en el mateix espai físic.
Pregunta: Quin és el primer pas per ensenyar algú a esquiar?
Resposta: Per ensenyar algú a fer qualsevol cosa, cal saber com aprèn aquesta persona. Aprèn escoltant, llegint, observant o amb la pràctica (per assaig i error)? La majoria de les persones aprenen mitjançant una combinació dels mètodes anteriors. Posem que aquest alumne aprèn observant i practicant. El primer pas serà la seguretat. L'instructor ha d'ensenyar-li el mecanisme bàsic de parada. Una vegada que l'alumne sàpiga com aturar-se, això li proporcionarà un cert nivell de confiança i el farà veure que té el control i que pot aturar-se en qualsevol moment. El mecanisme bàsic de parada és el que es denomina un moviment en angle. Les puntes dels esquís es col·loquen juntes (gairebé no es toquen) mentre que a la part posterior els esquís es mantenen molt més separats, tan separats com els malucs de la persona o fins i tot més. Com més separats estiguin els esquís, més a poc a poc anirà la persona fins que s'aturarà del tot. L'instructor ha de descriure a l'alumne la posició, a més de demostrar-li-la. L'alumne copiarà la posició seguint els comentaris i ajustos de l'entrenador. Aquest moviment ha de practicar-se moltes vegades fins que l'alumne se senti còmode aturant-se en pendents pronunciats. Una vegada dominat aquest moviment, l'alumne podria passar a aprendre els passos següents propis de l'aprenentatge de l'esquí.
Pregunta: Per què em fan mal els dits en tocar la guitarra?
Resposta: Durant l'aprenentatge de la guitarra, és molt habitual que les puntes dels dits facin mal. El que sol passar, amb la pràctica, és que es crea una pell més dura anomenada calls o durícies que fa que la guitarra faci menys mal en tocar-la.
Pregunta: Hi ha regles que calgui seguir per ser feliç?
Resposta: Hi ha 6 regles de la vida que funcionen com a lleis de la naturalesa i que poden ajudar-te a viure més feliç i content. Tant és si t'agraden o entens les regles o si vols seguir-les o no. Funciona com amb la gravetat: sempre és vàlida. Si et cau una pedra al peu, et fa mal, t'agradi o no aquesta regla. Les 6 regles de la vida han de ser enteses de la mateixa manera; pots observar-les i aplicar-les o pots ignorar-les, és igual, ja que són vàlides en qualsevol cas i tindran un efecte en la teva vida, independentment de la manera en què tu les valoris. Les 6 regles són aquestes: 1) només tens X dies per viure, tu decideixes què en fas, del temps; 2) accepta les coses tal com són, jutjar és opcional; 3) la teva vida només existeix en el moment present; 4) només hi ha una persona a qui puguis canviar: a tu mateix; 5) aprèn a estimar a la persona més important: tu; 6) el teu cervell és el poder suprem: usa'l a consciència.
Pregunta: Escriu una entrada per a un diari personal d'un gos al qual només li agrada una de les persones que viu a la casa on és, i que vagi sobre un dia en què la seva persona preferida va estar fora tot el dia. 
Resposta: Avui ha estat un dia difícil. Passades les hores de calma, els meus companys de casa de dues potes han començat a fer soroll a l'hora habitual, a canviar d'aspecte i a menjar coses que a mi no m'està permès menjar. Els més petits se n'han anat amb l'altre com de costum, però llavors he vist que el millor d'ells també ha desaparegut per la porta que té el terra fred que m'és tan còmode. He anat a comprovar si hi havia molles al terra del menjador, he pres un glop d'aigua i he esperat eternament perquè tornés el millor d'ells. Petits intrusos de la grandària de la meva boca han visitat l'exterior al llarg del dia, i els he fet saber que no són benvinguts. Em temo el pitjor, i els petits i l'altre han tornat, però falta el millor. Em subornen amb menjar i aigua, distraient-me perquè no m'adoni que el millor no ha tornat. Em quedo immòbil al terra fred, a l'últim lloc on he vist el millor, mentre els altres fan tot el possible per distreure'm. No em deixaré enganyar. Sento un soroll sord que significa que el millor ha tornat. Soc la primera a anar a saludar-lo, perquè soc la que més el vol. Se'm recorda que jo soc la millor, i mantinc al millor en el meu punt de mira fins que tot torna a quedar-se tranquil.
Pregunta: Quina és una espècie de peix? El tallahams o el mariner.
Resposta: El tallahams.
Pregunta: Què estudien els economistes?
Resposta: Els economistes estudien el comportament en la presa de decisions d'individus, empreses, organitzacions i governs. La majoria de les persones poden triar què consumir, on treballar, si tenir fills o si estalviar per al futur i quant volen estalviar. Les empreses poden decidir quins béns i quines quantitats produir, però també quant gastar en recerca i desenvolupament o quins treballadors cal contractar. Un govern pot decidir quina part del pressupost nacional destina a la sanitat o l'educació dels seus ciutadans. Mitjançant aranzels, impostos i subvencions, també pot influir en les condicions amb les quals negocia amb els altres països amb qui comercia. De la mateixa manera, les polítiques econòmiques orienten la regulació de les emissions de carboni. Aquestes opcions solen estar limitades per l'escassetat de recursos (per exemple, diners, temps o informació).

Els economistes estudien els motors darrere cada decisió presa i els impactes que tenen. Ens ajuden a entendre els principals problemes socials del nostre temps, com el canvi climàtic, la desigualtat i la pobresa. Les solucions eficaces a aquests problemes requereixen el treball dels economistes.
Pregunta: Què puc fer si el meu nadó no dorm a la nit?
Resposta: Pots comprovar algunes coses:
1) Dorm molt durant el dia? Si és així, has de dir-li quan és de dia i quan de nit. Ensenya-li a dormir més a la nit.
2) Té gana? Els nadons es desperten si tenen fam. Assegura't que menja prou abans de ficar-lo al llit.
3) Com és l'entorn en el qual dorm? Assegura't que la temperatura i la humitat de l'habitació són adequades per dormir. A més, procura que dormi en un entorn silenciós i fosc.
Pregunta: Què és la fotosíntesi?
Resposta: La fotosíntesi és el procés biològic pel qual les plantes utilitzen diòxid de carboni, llum solar i aigua per crear oxigen i energia.
Pregunta: Què passa si deixo anar un globus d'heli? 
Resposta: Com l'heli és més lleuger que l'aire, un globus d'heli flotarà cap amunt si el deixes anar.
Pregunta: Et trobes amb un os de color marró, amb espatlles planes i orelles grans. De quin os es tracta?
Resposta: Probablement és un os negre. Els ossos negres poden ser de molts colors, inclòs el marró. Però, comparats amb els bruns, tenen les espatlles planes, les orelles grans, una grandària més petita i la cara recta des dels ulls fins al nas. En canvi, els ossos bruns tenen un gep prominent a les espatlles, unes orelles petites, una mida més gran i una cara arrodonida des dels ulls fins al nas.
Pregunta: Quins d'aquests esports són d'equip: golf, bàsquet, boxa, atletisme, ciclisme i beisbol.
Resposta: El golf, la boxa, l'atletisme i el ciclisme són esports individuals. El bàsquet i el beisbol són esports d'equip.
Pregunta: Quan es va a fer surf de neu, quin equip fa falta? Taula de surf de neu, botes, paraigües, ordinador, TV, guants i fixacions.
Resposta: Una taula de surf de neu, uns guants, unes botes i unes fixacions.
Pregunta: 5 errors que cal evitar en els viatges per carretera
Resposta: 1. Portar prou aigua.
2. Tenir alguns refrigeris.
3. Portar sempre una navalla, pot ser una de butxaca.
4. Pren sempre un descans cada 2 hores i mitja.
5. Intenta agafar un camí rural, si n'hi ha.
Pregunta: Quina és una unitat de mesura imperial o una unitat de mesura mètrica: iarda i metre.
Resposta: La iarda és una unitat de mesura imperial i el metre és una unitat de mesura mètrica.
Pregunta: Escriu un breu passatge en el qual argumentes per què el voleibol de platja és millor que el voleibol de pista coberta.
Resposta: Podria dir-se que el voleibol de platja és millor que el voleibol de pista coberta perquè normalment s'està a l'aire lliure al costat de l'aigua. Les recerques en el camp de la psicologia positiva han demostrat que el simple fet d'estar en la naturalesa o prop d'ella pot millorar la sensació de benestar. Fer exercici sentint el sol a l'esquena, sentint el piular dels ocells i veient la gent jugar a la sorra és una experiència totalment diferent de la d'estar tancat en un edifici fosc. A més, jugar al voleibol sobre la sorra és molt més difícil i requereix un esforç més gran que jugar en una pista. Per saltar a la mateixa altura o córrer rere una pilota cal esforçar-se més. Com se sap que l'exercici allibera endorfines, es podria dir que s'alliberen més endorfines quan es juga al voleibol platja que quan es juga en pista coberta. En general, el voleibol de platja és més divertit i un millor exercici que el voleibol en pista coberta.
Pregunta: Quin és el sentit de la vida?
Resposta: El món és un lloc vast, bell i complex. El sentit de la vida és trobar éssers estimats que ens acompanyin en aquest viatge; ser presents en el breu temps que tenim en la Terra. El sentit de la vida és experimentar la vida: estar tombat en un camp fosc veient brillar les estrelles; estar sota una pluja torrencial sentint com et cauen gotes gegants per la barbeta; contemplar una tempesta elèctrica i gaudir quan un tro t'esclata dins el pit; ser testimoni de com un nen tira el cap cap enrere tot esclatant en una riallada. El sentit de la vida és meravellar-se, contemplar el gran abisme i preguntar-se el "com" i el "per què" de l'univers. El sentit de la vida és deixar la Terra igual o una mica millor de com te la van donar; enfrontar-se a la injustícia; protegir els nens; fer-li el dia una mica més fàcil a algú. El sentit pot trobar-se en qualsevol moment de la teva vida aquí en la Terra; viu-lo!
Pregunta: Imaginem que un dia es doblega una propietat del temps universalment reconeguda. Quina és aquesta propietat? Escriu sobre un nou món en aquest context.
Resposta: En lloc de ser lineal, el temps en aquest nou món és un bucle. La gent que avança en direcció al "futur" només està fent camí cap al seu passat. Això és una bona notícia per a aquells qui tenen un passat feliç, però no és tan bona per a aquells qui tenen una història més aviat fosca. Les persones que busquen evitar la seva història ara estan reflexionant sobre les causes de la seva misèria, mentre que les que busquen reviure el passat estan fent el mateix, però només per augmentar els factors que estiguin darrere de la seva felicitat. No obstant això, la felicitat d'uns es construeix a partir de l'explotació i la manipulació d'uns altres, i és en aquest marc on comença una guerra pel passat.
Pregunta: Per què no m’arrenca el portàtil?
Resposta: Pot haver-hi diversos motius:
1. S'ha quedat sense bateria.
2. El sistema operatiu no arrenca.
3. Hi ha algun error en el maquinari que no permet que s'engegui.
Pregunta: Què afecta el cansament?
Resposta: Hi ha molts factors que influeixen en el cansament, com ara la qualitat del son, l'estat neurològic, la nutrició i els problemes de salut física i mental. Si el cansament afecta greument el teu estil de vida i la teva salut, és molt important que vagis al metge.
Pregunta: Quin és el millor dia de la setmana per fer una trucada en fred?
Resposta: Les dades suggereixen que no hi ha cap diferència en el dia de la setmana en què es fa una trucada en fred a un client potencial.
Pregunta: Quin és el millor lloc per casar-se?
Resposta: A la natura.
Pregunta: Quines són les àrees habituals de manteniment d’una propietat de les quals ha d'ocupar-se un propietari?
Resposta: El manteniment d'un habitatge implica ocupar-se del funcionament dels sistemes principals: estructura, teulades i finestres, electricitat, lampisteria, calefacció, ventilació i aire condicionat.

L'estructura fa referència a les parets exteriors i interiors, moltes de les quals són parets mestres, és a dir, suporten alguna cosa al seu damunt, com ara un sostre o una teulada. La teulada i les finestres protegeixen l'interior de la casa de les condicions exteriors, de tal manera que impedeixen l'entrada de pluja, de vent o d'insectes. Les portes també entren en aquesta categoria. Els sistemes elèctrics connecten l'electricitat subministrada per una font externa, com una companyia elèctrica, a l'habitatge perquè la utilitzin els electrodomèstics, les llums, els dispositius d'oci i altres elements que funcionen amb electricitat. Els sistemes de lampisteria introdueixen i extreuen l'aigua de la casa per fer-se servir a la cuina o als lavabos. Els sistemes de calefacció, ventilació i aire condicionat controlen la climatització interior, la temperatura i la humitat perquè l'habitatge sigui confortable.
Pregunta: Classifica cadascuna d'aquestes fruites com a fruita vermella o com a fruita taronja: maduixa, cirera, taronja, cumquat, mandarina i gerd.
Resposta: Fruit vermell: maduixa, cirera i gerd.
Fruita taronja: taronja, cumquat i mandarina.
Pregunta: Ordena els següents volums en ordre ascendent: 300 galons imperials, 2000 pintes imperials, 500 litres, 1 metre cúbic, 10000 unces imperials, 1500 quarts imperials. 
Resposta: 10000 unces imperials (~284 litres).
500 litres.
1 metre cúbic (1000 litres).
2000 pintes imperials (~1136 litres).
300 galons imperials (~1364 litres).
1500 quarts imperials (~1705 litres).

Conversions utilitzades:
Un galó imperial equival a 4,54609 litres.
Una pinta imperial equival a 0,568 litres.
Un metre cúbic equival a 1000 litres.
Una unça imperial equival a 0,02841306 litres.
Un quart de galó imperial equival a 1,13652 litres.
Pregunta: Quina és la millor manera d'ingerir més proteïnes com a part de la dieta?
Resposta: Assegura't que almenys el 50 % de cada àpat contingui proteïnes. Els productes animals com ara el pollastre i la vedella són les formes més fàcils de consumir proteïnes completes. Els subproductes animals com el formatge, els ous, el mató i el iogurt grec són una forma genial de complementar la ingesta de proteïnes, sempre que vagis amb compte amb el greix, el colesterol i el sucre, que de vegades es poden trobar en grans quantitats en aquests productes. Complementar els àpats amb fruits secs rics en proteïnes, com les ametlles o els festucs, és una forma intel·ligent d'ingerir també proteïnes addicionals. Si fins i tot així no consumeixes prou proteïnes, pots complementar-les prenent-te un batut de proteïnes. Aquesta és una gran opció per a les persones que no consumeixen productes d'origen animal, ja que moltes proteïnes en pols són d'origen vegetal. Altres fonts de proteïnes vegetals són el tofu, els llegums, la quinoa i l'edamame.
Pregunta: Dona'm un exercici ràpid que pugui fer cada dia.
Resposta: Tria un exercici de pes corporal com, per exemple, flexions, esquats o estocades. Posa el cronòmetre a 2 minuts i fes tantes repeticions com puguis abans que passin els 2 minuts. Descansa tantes vegades com ho necessitis. Fes-ho cada dia i anota el nombre de repeticions que fas.
Pregunta: Digue’m 5 formes de millorar l'ambient d'una casa normal.
Resposta: 1. Eliminar el desordre dels espais comuns.
2. Afegir obres d'art a les parets que no tinguin res.
3. Utilitzar temàtiques de color a les habitacions.
4. Adaptar la il·luminació a la finalitat i l'ambient de l'habitació.
5. Col·locar una planta d'interior prop de l'entrada de la sala d'estar.
Pregunta: Què és un logopeda?
Resposta: Un logopeda avalua i tracta persones amb trastorns de la parla, el llenguatge, la veu, la fluïdesa i la deglució. Treballen tant amb adults com amb nens en entorns diferents, com ara escoles, clíniques, hospitals, centres de rehabilitació i centres de salut a domicili. Els logopedes han de tenir un màster i una llicència oficial per exercir.
Pregunta: Com es guanya diners?
Resposta: Hi ha moltes maneres de guanyar diners. Pots buscar una feina i prestar un servei pel qual et paguin diners. Si tens talent, pots rendibilitzar-lo actuant en pel·lícules o fent classes particulars. Si ets creatiu i construeixes i fabriques coses, podries vendre-les a canvi de diners, com ara mobles o obres d'art personalitzades. Si encara no saps com guanyar diners, pots tornar a estudiar per aprendre un nou ofici, com ara soldadura, construcció o reparació de cotxes i vaixells.
Pregunta: Classifica els següents elements com a "animat" o "inanimat": humans, roques, cases, plantes, arbres, cotxes, flors, cortines i parets.
Resposta: Humans: animats.
Roques: inanimades.
Cases: inanimades.
Plantes: animades.
Arbres: animats.
Cotxes: inanimats.
Flores animades.
Cortines: inanimades.
Parets: inanimades.
Pregunta: Per què és blau el cel?
Resposta: La llum blava viatja en ones més curtes, per la qual cosa es dispersa més que qualsevol altre color.
Pregunta: Quina és la diferència entre l’exercici aeròbic i l’anaeròbic?
Resposta: La diferència entre l'exercici aeròbic i l'anaeròbic consisteix en si l'organisme descompon o no la glucosa amb oxigen o sense.
Pregunta: Quines són les hortalisses d'arrel més habituals que s'utilitzen per cuinar?
Resposta: Les hortalisses d'arrel més comunes per cuinar són les patates, els moniatos, els nyams, les pastanagues, les xirivies, les remolatxes, els naps i les colinaps.
Pregunta: Classifica cadascuna de les següents cadenes com a positiva o negativa: ':)', ':(', "t'estimo", "no m'agrades", "feliç" i "trist".
Resposta: Positiu: ':)', "et vull", "feliç".
Negatiu: ":(", "no m'agrades", "trist".
Pregunta: Classifica els següents articles en funció del tipus de corrent que utilitzen, CA o CC: recàrrega de piles, ventiladors, bombetes i aparells d'aire condicionat.
Resposta: CA: ventiladors, bombetes, aparells d'aire condicionat.
CC: recàrrega de piles.
Pregunta: Moltes persones dubten a invertir recursos per frenar els efectes del canvi climàtic, o fins i tot revertir-los, perquè pensen que no té sentit si només és una petita part de la població qui ho fa. Pensen que és estúpid fer-ho fins que tothom estigui d'acord a fer-ho o que es vegi obligat per la implantació de polítiques reguladores. Quina és la raó per la qual algunes persones continuen fent-ho?
Resposta: Algunes persones no volen esperar que tothom estigui d'acord o al fet que s'estableixin polítiques reguladores sobre aquesta matèria perquè volen iniciar, o augmentar, l'impuls per alentir o revertir els efectes del canvi climàtic. No volen esperar que sigui potser massa tard, sinó que volen fer el que puguin ara mateix. Altres esperen que aquestes accions motivin a altres persones a seguir-los, la qual cosa al seu torn augmentaria les possibilitats que cada cop més persones fessin el mateix. Així s'iniciaria un efecte d'arrossegament. Alguns dels activistes també podrien voler evitar viure amb mala consciència i, per tant, poden preferir usar els seus recursos en causes relacionades amb el canvi climàtic en lloc d'en altres alternatives.
Pregunta: A més d'un putter, quins altres pals de golf serien suficients per efectuar un cop de putt?
Resposta: Qualsevol de ferro baix (de l'1 al 4) o de Fairway Woods de cara plana.
Pregunta: Pensa de quins tres colors diferents solen ser els vestits d'home.
Resposta: Negre, blau i gris.
Pregunta: Com es prepara el millor pastís de pastor?
Resposta: Un pastís de pastor porta molts ingredients. Una bona manera de començar és utilitzar verdures i carn ecològiques. Es pot utilitzar carn picada de vedella o de xai, però jo prefereixo la de vedella. Cal daurar la carn i afegir una mescla de condiments per a pastissos. Una vegada barrejats, posa'ls en una font de forn. A continuació, pela les patates i bull-les durant 20 minuts. Una vegada cuites, tritura-les i afegeix-hi llet i mantega si vols que quedin més cremoses. Tot seguit, es couen al vapor les pastanagues i els pèsols i s'afegeixen a la barreja. Cobreix aquesta barreja amb les patates i enforna-ho tot durant 30 minuts a 180 graus. És un plat fantàstic per als dies que fa fred.
Pregunta: Quan és el primer dia de l'estiu de 2023? 
Resposta: Dimecres, 21 de juny de 2023.
Pregunta: És la carrera de comptabilitat pública una bona opció?
Resposta: Sí.
Pregunta: En referència a la neteja de casa, classifica cadascun dels elements següents com a "útil" o "no útil": escombra, pal de fregar, aspiradora, sorra, brutícia, recollidor i menjar.
Resposta: Escombra: útil.
Pal de fregar: útil.
Aspiradora: útil.
Sorra: no útil.
Brutícia: no útil.
Recollidor: útil.
Menjar: no útil.
Pregunta: Pensa en diverses maneres de netejar una casa.
Resposta: Pots usar una aspiradora o adquirir un netejador de catifes. Pots treure tota la pols possible. Pots rentar l'exterior de la casa. Pots netejar els lavabos amb lleixiu. Pots fregar tota la cuina amb productes de neteja. Pots pintar les parets.
Pregunta: Per què ens surten dos jocs de dents?
Resposta: Pot semblar estrany substituir una dentadura completa, però la primera dentadura de llet ja ha complert la seva funció als cinc o sis anys. Les dents de llet t'han ajudat a mastegar per obtenir els aliments essencials i a aprendre a parlar per a quan arriba el moment que el teu cos necessiti tenir una dentadura adulta més extensa. Aleshores, es perden les dents de llet i surten les dents d'adult.
Pregunta: Escriu una breu estratègia sobre com augmentar les possibilitats de guanyar una partida d'escacs.
Resposta: El joc dels escacs inclou pensar diverses jugades per anar per davant de l'oponent. Per començar, has d'arribar a les caselles estratègiques del tauler més ràpid que l'oponent, la qual cosa es tradueix directament en tenir avantatge per a la resta de la partida. El pas següent consisteix a protegir les teves peces al mateix temps que elimines les del rival. L'estructura de peons ha d'alinear-se de manera que protegeixi el rei en tot moment i deixar al mateix temps el camí lliure perquè la reina avanci estratègicament cap al bàndol contrari. Una altra estratègia consisteix a realitzar la jugada d’enroc, que permet que el rei es pugui moure cap a la casella de la cantonada en lloc de quedar exposat una vegada que s'eliminen peons.
Pregunta: Classifica els ítems següents segons siguin esports o altres activitats: criquet, parlar, escriure, córrer, ballar, futbol, golf, construcció, lampisteria, natació, parapent, carreres i arribar tard.
Resposta: Esports: criquet, córrer, futbol, golf, natació, parapent i carreres.
Altres activitats: parlar, escriure, ballar, construcció, lampisteria i arribar tard.
Pregunta: És millor esquiar o fer surf de neu?
Resposta: Depèn de les preferències de cada persona. A la majoria de la gent els resulta més fàcil iniciar-se en l'esquí, així que si ets principiant en els esports de neu, l'esquí pot ser un punt de partida excel·lent. Hi ha més esquiadors que practicants de surf de neu, per la qual cosa algunes persones podrien triar l'esquí per aquest motiu. A més, hi ha estacions només per a esquiadors, però no sols per a practicants de surf de neu, això ofereix els esquiadors un ventall més ampli de muntanyes per visitar. Els practicants de surf de neu podrien dir que el surf de neu és millor perquè les botes són més còmodes i fàcils de portar.
Pregunta: Què puc fer si m'han piratejat el portàtil?
Resposta: Si t'han piratejat el portàtil, pots tenir un problema gros. Els atacants poden haver-te robat totes les dades confidencials i contrasenyes. El millor que pots fer és demanar ajuda a experts en seguretat. També és important que canviïs les contrasenyes. No encenguis el portàtil i, si és d'ús personal, reinstal·la el sistema operatiu. Finalment, comprova totes les activitats recents del compte bancari per assegurar-te que no et falten diners.
Pregunta: Quantes cordes té un violí?
Resposta: Quatre.